ДО
 МИРОСЛАВ ЯНЧЕВ
КМЕТ НА ОБЩИНА ЗЛАТОГРАД

ЧРЕЗ
ЕМИЛИЯ КРЪСТЕВА
ПРЕДСЕДАТЕЛ НА ОБС ЗЛАТОГРАД
 
                                                                ПИТАНЕ
                                                                       от 
                                      Веселин Иванов – Общински съветник

1. За кои обекти от капиталовата програма за 2024 година има избрани фирми изпълнители и за кои няма още възлагане  до днес?
2. Финализиран ли е проекта за ул. „Кольо Фичето“ с. Старцево и има ли проведена процедура за избиране на фирма изпълнител?
3. Кандидатствала ли е Община Златоград през последните десет години с проекти в Министерството на „ Околната среда и водите“ за изграждане на мръсни канализации на територията на Общината и по конкретно за с. Старцево?
4. На територията на с. Страшимир и м. Боево има прокарани пътища от самите жители на доброволни начала, с техни собствени средства, като имотите, които се засягат , хората са ги дарили. Каква е причината в продължение  на толкова години да не са актувани, като общински пътища?
5. На ул. „Люляк“  в  с. Старцево отново е спряно строителството и остава недовършена. Тя в момента е без изход и в някои участъци е твърде тясна с невъзможност за разминаване на автомобили. В част от ул. „Балканска“ до ул. „Васил Левски“ е бетон, който вече е компрометиран и се руши. Предприела ли е Община Златоград някакви мерки за разрешаване на този наболял проблем, който касае жителите на цял квартал?
6. Да бъде предоставена справка за всички действащи договори с фирми – превозвачи за междуградските линии по часове / разписания/, както за делнични така и за почивни дни. Извършени ли са проверки дали се спазват разписанията от водачите? Кои линии се дотират, какви суми за кои разстояния се заплащат? На пенсионерите над 65 години полагат ли се карти с намаление за пътуване и това спазва ли се от фирмите преводачи?

